Lima

Lima is de Hööftstadt vun Peru un vun de Region Lima Metropolitana. Se is de gröttste Stadt vun’t Land un liggt an de Pazifikküst. Lima is Wertschaps- un Kulturzentrum vun Peru mit Universitäten, Hoochschoolen, Theaters, Museen un Gallerien. De Stadt Callao liggt blangen bi Lima un is mit de Stadt tosammen wuchsen.

 Historie 

Lima weer an’n 18. Januar 1535 vun den spanschen Konquistador Francisco Pizarro ünner de Naam „Ciudad de los Reyes“ (Stadt vun de Keunige) grünnt. 
He but Lima to en vun de wichtigsten spanschen Stüttpunkten in Södamerika ut.

1551 werr de „Universidad Mayor de San Marcos“ as eerste Universität in Södamerika dör Benediktinermönchen grünnt.

An’n 28. Oktober 1746 bleven dör en Eerdbeven 600.000 Minschen in un üm Lima dood.

Vun 1881 bet 1883 werr Lima dör chilensche Truppen besett.

In’n April 1997 ennt en 126-dage duernde Börgnaam in de Residenz vun de japansche Botschaper mit de Sturm dör Regeerntruppen. En Börg hett en Hartinfarkt, twee Soldaten un 14 Rebellen bleven dood.

 Flach un Inwahners 

All Angaven sünd vun’n Stand vun 1. Januar 2004.

 Stadt Lima (Ciudad Lima) 

 Flach: 825,88 km²
 Inwahners: 6.621.350
 Inwahnerdicht: 8017,33 Inwahners/km²

Ciudad Lima is de eegentlich Stadt ahn de Vöroortgördel. Se ümfaat 31 Stadtdistrikten (Distritos).

 Region Lima Metropolitana 

 Flach: 2.672,28 km²
 Inwahners: 7.091.677
 Inwahnerdicht: 2.653,79 Inwahner/km²

To Lima Metropolitana heuren ok de twölv Distrikten (Distritos), de de Stadt Lima ümgeven, allens tosammen 43.

 Gran Lima 

 Flach: 2.819,26 km²
 Inwahners: 7.922.405
 Inwahnerdicht: 2.810,10 Inwahner/km²

As Gran Lima ward de Agglomeration, oder ok Metropolregion Lima betekent. Dorbi hannelt sik dat üm de 43 Distrikten (Distritos) de to de Region Lima Metropolitana heurt un de 6 Distrikten (Distritos) vun de Region Callao.

 Verwaltensindeelen 

duum|Distrikten von Lima
De 31 Distrikten (Distritos) vun de Stadt Lima:

 Ate
 Barranco
 Breña
 Cercado de Lima
 Chorillos
 Comas
 El Agustino
 Independencia
 Jesús Marí­a
 La Molina
 La Victoria
 Lince
 Los Olivos
 Magdalena del Mar
 Miraflores
 Pueblo Libre
 Puente Piedra
 Rimac
 San Borja
 San Isidro
 San Juan de Lurigancho
 San Juan de Miraflores
 San Luis
 San Martin de Porres
 San Miguel
 Santa Anita
 Santa Rosa
 Santiago de Surco
 Surquillo
 Villa El Salvador
 Villa Marí­a del Triunfo

De twölv Lima ümgevenden Distrikten (Distritos):

 Ancon
 Carabayllo
 Chaclacayo
 Cieneguilla
 Lurigancho
 Lurin
 Pachacamac
 Pucusana
 Punta Hermosa
 Punta Negra
 San Bartolo
 Santa Maria del Mar

 Seihnswürdigkeeten 

De Olstadt vun Lima mit eer Straten, de as en Scachbrett anleggt sünd, steiht siet 1991 ünner de Schutz vun de UNESCO un heurt dormit to dat Weltkulturarv vun de Minschheet.           

An de „Plaza de Armas“ steiht dat Raathuus, de Regeernpalast ut dat Johr 1938, de Kathedral vun 1755 un dat erzbischopliche Palais. Dat lohnt sik ok de Palasten ut de Kolonialtied antokieken, dat Museum vun de Inkakultur un dat Goldmuseum (museo d'oro).

 Wertschap un Verkehr 

De Stadt is Industriezentrum vun Peru mit Eerölraffinerien, Licht-, Textil-, Leder-, Fahrtüüch-, Levensmiddel- un chemscher Industrie un ok en wichtigen Straten- un Iesenbohnknütt.

De internatschonale Flughoben vun Lima heet „Jorge Chavez International Airport“.

 Biller 

Kategorie:Oort
Kategorie:Peru
Kategorie:Hööftstadt
Kategorie:Stadt